Na osnovi članka 72. Zakona o komunalnom gospodarstvu (NN 68/18) i članka 31. Statuta
općine Bol (Službeni glasnik br. 03/21) općinsko vijeće općine Bol je na 4. sjednici dana
30. rujna 2026. godine donijelo

I. IZMJENE PROGRAMA ODRŽAVANJA KOMUNALNE INFRASTRUKTURE NA PODRUČJU OPĆINE BOL ZA 2026. GODINU


Članak 1.
Ovim programom se određuje:
· Opis i opseg poslova održavanja komunalne infrastrukture s procjenom pojedinih
troškova po djelatnostima
· Iskaz financijskih sredstava potrebnih za ostvarivanje programa s naznakom izvora financiranja.

Članak 2.

Program održavanja komunalne infrastrukture u 2026. godini na području općine Bol donosi
se za sljedeće komunalne djelatnosti:

1. održavanje nerazvrstanih cesta (koje se koriste za promet vozilima, koje svatko može
slobodno koristiti, a koje nisu razvrstane kao javne ceste)

2. održavanje javnih prometnih površina na kojima nije dopušten promet motornim vozilima
(trgovi, pločnici, javni prolazi, šetališta, plaže, biciklističke i pješačke staze…)

3. održavanje javnih parkirališta (javne površine koje se koriste za parkiranje motornih vozila
i drugih cestovnih vozila s pripadajućom opremom na zemljištu u vlasništvu općine Bol)

4. održavanje javnih zelenih površina (parkovi, drvoredi, živice, cvijetnjaci, travnjaci, skupine ili pojedinačna stabla, dječja igrališta s pripadajućom opremom, javni športski rekreacijski prostorima, zelene površine uz ceste i ulice.)

5. održavanje građevina, uređaja i predmeta javne namjene (nadstrešnice na stajalištima javnog prometa, javni zdenci, vodoskoci, fontane, javni zahodi, javni satovi, ploče s planom naselja, oznake kulturnih dobara, zaštićenih dijelova prirode i sadržaja turističke namjene, spomenici i skulpture te druge građevine, uređaji i predmeti javne namjene lokalnog značaja.

6. održavanje javne rasvjete (građevine i uređaji za rasvjetljavanje nerazvrstanih cesta, javnih
prometnih površina, javnih parkirališta, javnih zelenih površina i drugih površina od društvenog značaja u vlasništvu općine Bol)

7. održavanje groblja i krematorija unutar groblja (ograđeni prostori na kojima se nalaze grobna mjesta, mrtvačnica, krematorij, dvorane za izlaganje na odru, predmeti i oprema na površinama groblja)
8. održavanje građevina namijenjene obavljanju djelatnosti javnog prijevoza (autobusni kolodvor, prostor prodaje karata i ukrcaja i iskrcaja putnika u pomorskom prometu)

9. održavanje građevina javne odvodnje oborinskih voda (vododerine, potoci, slivnici na
javnim površinama)

10. održavanje zgrada u vlasništvu ili korištenju općine Bol (kino, dom kulture, općinska
knjižnica, dječji vrtić, upravna zgrada općine, zavičajni muzej, dom na Vidovoj gori, Dom za
stare i nemoćne)

Članak 3.
U 2026. godini održavanje komunalne infrastrukture iz članka 2. ove Odluke u općini Bol obuhvaća:

1. Održavanje nerazvrstanih cesta

· sanacija i održavanje poljskih putova (prema Sv. Luciji, prema Smokovju, prema Podbarju, naviše naselja Blato-Ratac, Uz Galicu, Stari put za Murvicu...)
· saniranje asfaltnog ili betonskog plašta na ulicama i trotoarima
· održavanje ostalih nerazvrstanih cesta na području općine Bol

Sredstva za izvršenje radova navedenih u ovoj točki, predviđaju se u ukupnom iznosu od 16.000,00 €

2. Održavanje javnih površina na kojima nije dopušten promet motornim vozilima

· nabavka i ugradnja ograda, rešetki i rukohvata
· transport, montaža i demontaža stolova za prodaju suvenira i bižuterije te stolova za
prodaju voća i povrća
· popravak ulica ("krpanje" betonom ili asfaltom ulegnuća na javnim površinama, ogradni zidići na javnoj površini, šahte od kanalizacije, postavljanje i održavanje komunalne, prometne, turističke opreme)
· Čišćenje površina javne namjene koje obuhvaća ručno i strojno čišćenje i pranje javnih površina od otpada, snijega i leda, kao i postavljanje i čišćenje košarica za otpatke i uklanjanje otpada koje je nepoznata osoba odbacila na javnu površinu ili zemljište u vlasništvu općine Bol.
· Redovno čišćenje javnih površina (trgova, pješačkih zona, otvorenih odvodnih kanala, dječjih igrališta, javnih prometnih površina i groblja te javnih cesta koje prolaze kroz naselje) ručno i mehaničko čišćenje Rive (od Biline kuće do Velog mosta), Bračke ceste (do kuće Karelovića), Rudine, tržnice i kale Vuzio jedanput dnevno u razdoblju svibanj-listopad ručno i mehaničko čišćenje gore navedenih prostora tri puta na tjedan u razdoblju siječanj-travanj i studeni-prosinac ručno i mehaničko čišćenje rive i
pražnjenje košarica za smeće na području rive i šetnice od Zlatnog rata do Martinice, na Rudini, tržnici, Loži, u kali Vuzio i na trgu Studenac svaki dan kroz cijelu godinu, a za vrijeme turističke sezone više puta dnevno ručno čišćenje i pražnjenje košarica za
smeće na ostalom području općine jedanput tjedno,
· svakodnevno čišćenje plaža (Grabov rat, Martinica, Portić, Kotlina, Bjeninovo more,
Račić, Veli most, Studenac, Benačica, Borak, Potočine, Paklina, Drasin) u toku
turističke sezone, a generalno čišćenje plaža prije početka turističke sezone
· mehaničko pranje kale Vuzio, trga ispred crkve i tržnice dva puta na tjedan u razdoblju svibanj-rujan

Sredstva za izvršenje radova navedenih u ovoj točki, predviđaju se u ukupnom iznosu od 110.000,00 €

3. Održavanje javnih parkirališta

· nabavka, ugradnja i održavanje opreme i površina javnih parkirališta

Sredstva za izvršenje radova navedenih u ovoj točki, predviđaju se u ukupnom iznosu od 1.200,00 €

4. Održavanje javnih zelenih površina

· Košnja, obrezivanje i sakupljanje biološkog otpada sa javnih zelenih površina, obnova,
održavanje i njega drveća, ukrasnog grmlja i drugog bilja, održavanje zemljanih
površina u parkovima, održavanje opreme na dječjim igralištima, fitosanitarna zaštita bilja i biljnog materijala, te drugi poslovi potrebni za održavanje tih površina.
· Redovno čišćenje zelenih površina
· ručno obrezivanje i održavanje svih stabala na javnim površinama
· redovna košnja trave mehaničkom kosilicom u toku cijele godine područja uz lokalne
ceste, naročito uz raskrižja lokalnih cesta,
· čišćenje javnih parkova

Sredstva za izvršenje ovih radova predviđaju se u iznosu od 91.000,00 €

5. Održavanje građevina, uređaja i predmeta javne namjene

· Održavanje, popravci i čišćenje javnih zdenaca, fontana, javnih zahoda, ploča s
planom naselja, oznaka kulturnih dobara, zaštićenih dijelova prirode i sadržaja
turističke namjene, spomenica i skulptura, prometnih znakova, ograda, javnih kamera,
kioska u općinskom vlasništvu, i drugih predmeta javne namjene. Sredstva za izvršenja ovih radova predviđaju se u iznosu od 18.000,00 €
6. Održavanje javne rasvjete

· Upravljanje i održavanje instalacijama javne rasvjete, uključujući podmirivanje
troškova električne energije za rasvjetljavanje površina javne namjene.
· Održavanje kandelabera, konzola i kabela javne rasvjete
· Redovna zamjena rasvjetnih tijela

Sredstva za održavanje javne rasvjete predviđaju se u ukupnom iznosu od 89.000,00 €

7. Održavanje groblja i krematorija
· Održavanje prostora i zgrada za obavljanje ispraćaja i ukopa pokojnika, te uređivanje putova, zelenih i drugih površina unutar groblja.
· Održavanje groblja Sv. Marije milosne u Bolu (redovno čišćenje i izmjena nekoliko
nadgrobnih ploča na općinskim ukopnim mjestima)
· Održavanje groblja Sv. Jere u Murvici

Sredstva za izvršenje radova navedenih u ovoj točki, predviđaju se u ukupnom iznosu od
6.000,00 €

8. održavanje građevina namijenjene obavljanju djelatnosti javnog prijevoza

· Održavanje, popravci i čišćenje nadstrešnica na stajalištima javnog prometa, održavanje i
čišćenje čekaonica i biljetarnica.

Sredstva za izvršenje radova navedenih u ovoj točki, predviđaju se u ukupnom iznosu od
800,00 €

9. Održavanje građevina javne odvodnje oborinskih voda

· Održavanje slivnika i potoka koje nisu u nadležnosti Hrvatskih voda d.o.o. (na rivi, na
Obilaznici, uz Blato, uz Novi put, uz Ložu, na Rudini, iza galerije...)
· fugiranje potoka uz Novi put i uz Poljanu
· uređenje potoka Uz Blato (od ambulante do obilaznice)

Sredstva za izvršenje ovih radova predviđaju se u iznosu od 4.000,00 €

10. Održavanje javnih zgrada u vlasništvu ili korištenju Općine Bol

Održavanje zgrade općinske uprave
Održavanje zgrade Doma za stare i nemoćne osobe
Održavanje zgrade kina
Održavanje zgrade zavičajnog muzeja Održavanje ostalih poslovnih prostora Održavanje stanova u vlasništvu općine Bol

Sredstva za izvršenje radova navedenih u ovoj točki predviđaju se u ukupnom iznosu od
40.000,00 €

11. Održavanje ostale komunalne infrastrukture
· Održavanje plaža i čišćenje podmorja, prihranjivanje plaža i održavanje pristupnih puteva, ograđivanje plaža – 120.000,00 €
· održavanje poljskih puteva, biciklističkih i penjaćih staza – 100.000,00 €
· održavanje i druge komunalne opreme – 440.000,00 €

Sredstva za izvršenje radova navedenih u ovoj točki, predviđaju se u ukupnom iznosu od
660.000,00 €.

Članak 4.
Za izvršenje ovog Programa navedenog u članku 3. ove odluke (od točke 1 do točke 11)
planira se u toku 2026. godine ukupno potrošiti 1.036.000,00 €
Financijska sredstva potrebna za ostvarivanje ovog Programa osigurati će se iz komunalne naknade u ukupnom iznosu od 570.000,00 €, a preostali iznos od 466.000,00 € će se osigurati iz općih prihoda i primitaka u iznosu od 106.200,00 €, prihoda od vodnog doprinosa i ostalih naknada i pristojba za posebne namjene u iznosu od 21.000,00 € prihoda od spomeničke rente u iznosu od 10.000,00 €, ostalih prihoda za posebne namjene u iznosu od 301.800,00 €, pomoći iz državnog proračuna u iznosu od 10.000,00 €, ostale pomoći u iznosu od 9.000,00 €, donacija u iznosu od 2.000,00 € i prihoda od prodaje ili zamjene nefinancijske imovine u iznosu od 6.000,00 eura.

Članak 5.
Od ukupnog iznosa navedenog u članku 4. ove Odluke, iznos od 248.000,00 € uplatit će se općinskom komunalnom poduzeću Grabov rat d.o.o., na osnovi računa za obavljene usluge navedene u točkama od 1. do 9. članka 3. ove Odluke.
Preostali iznos od 88.000,00 € iz točaka od 1. do 9. članka 3. ove Odluke odnosi se na troškove opskrbe vodom i električnom energijom te će se podmirivati prema ispostavljenim računima.
Grabov rat d.o.o. navedena sredstva dužan je utrošiti za provođenje ovog Programa, i to za plaće djelatnika te za nabavu materijala i opreme u svrhu provođenja Programa.
Iznos od 700.000,00 € naveden u točkama 10. i 11. članka 3. ove Odluke utrošit će se za održavanje javnih zgrada u vlasništvu ili korištenju Općine Bol i održavanje ostale komunalne infrastrukture, prema ispostavljenim računima izvođača radova.

Članak 6.
Načelnica Općine Bol podnosi Vijeće općine Bol Izvješće o Programu održavanja komunalne
infrastrukture za prethodnu godinu istodobno s izvješćem o izvršenju proračuna.

Članak 7.
Ovaj Program će se objaviti u „Službenom glasniku“ općine Bol, a stupa na snagu osmog dana nakon objave.



Predsjednica vijeća: Nataša Paleka Jakšić






























